Dona'm les entitats que apareixen en el següent text:
Montserrat Busqué i Barceló (Sabadell, Vallès Occidental, 30 de gener de 1943 - 25 d'agost de 2008) fou música i mestra, una de les pioneres de la pedagogia musical en el que s'anomena escola activa, a les dècades dels setanta i vuitanta del segle xx. Va publicar Virolet Sant Pere l'any 1977, el primer recull de cançons populars catalanes adreçades als mestres de música després del franquisme. L'any 1967 començà a dirigir el grup que s'acabaria convertint en la Coral Belles Arts de Sabadell. Cursà estudis musicals i de piano als conservatoris de Sabadell i Barcelona i els va perfeccionar a l'Acadèmia Marshall. Paral·lelament, va estudiar pedagogia i s'especialitzà en pedagogia musical, sobretot per als més menuts, ja que considerava que el treball amb els infants és el punt més sensible i determinant en el procés maduratiu de l'individu. Feu de mestra de música en diferents escoles i treballà a l'Escola de Pedagogia Musical, la qual difon el mètode d'Ireneu Segarra. Més endavant exercí de professora a l'Escola de Mestres de la Universitat Autònoma de Barcelona. Va ser promotora de l'equip de professors del Pla d'Actuació de Música, Plàstica i Educació Física de l'Ajuntament de Sabadell, del 1985 al 1990. També participà en l'elaboració del programa de música del cicle inicial promogut pel Departament d'Ensenyament de la Generalitat de Catalunya l'any 1981-82. A part de publicar diversos llibres, va escriure –sola o en col·laboració– per a les revistes Perspectiva escolar, Infància, Cuadernos de Pedagogía i Reforma de la escuela. A més del vessant pedagògic, col·laborà desinteressadament durant més d'una dotzena d'anys amb Antaviana –centre de malalts mentals de la Corporació Sanitària Parc Taulí de Sabadell– preparant-ne el festival anual. Va recollir els goigs i el folklore del poble on estiuejava, Rocafort de Vallbona, i el publicà l'any 1993 en el recull Rocafort de Vallbona. Cançons, jocs i costums. Amb el seu estudi estimulà els habitants de Rocafort a recuperar els gegants i altres elements de la cultura popular de la vila. L'Escola Virolet del barri de Can Llong de Sabadell deu el nom a Montserrat Busqué. "Virolet" és un homenatge a l'autora de Virolet Sant Pere i Virolet Sant Pau, reeditats el 2008. L'any 2014, el diari La Vanguardia es feia ressò de la demanda de dedicar un carrer a Montserrat Busqué.
Montserrat Busqué i Barceló : persona, Sabadell : Entitat_Geopolítica, Vallès Occidental : Entitat_Geopolítica, Virolet Sant Pere : música, Coral Belles Arts de Sabadell : artista_o_autor, Acadèmia Marshall : educació, Escola de Pedagogia Musical : educació, Ireneu Segarra : artista_o_autor, Escola de Mestres : educació, Universitat Autònoma de Barcelona : educació, Ajuntament de Sabadell : govern, Generalitat de Catalunya : govern, Perspectiva escolar : mitjans_massius, Infància : mitjans_massius, Cuadernos de Pedagogía : mitjans_massius, Reforma de la escuela : mitjans_massius, Antaviana : organització, Rocafort de Vallbona : Entitat_Geopolítica, Rocafort de Vallbona. Cançons, jocs i costums : cultura, Rocafort : Entitat_Geopolítica, Escola Virolet : educació, Can Llong : Entitat_Geopolítica, Montserrat Busqué : persona, Virolet Sant Pau : música, La Vanguardia : mitjans_massius, conservatoris de Sabadell : educació, Barcelona : educació, Departament d'Ensenyament : govern, Corporació Sanitària Parc Taulí : hospital